CELEX: 32020D0807(01)
Language: bg
Date: 2020-06-17 00:00:00
Title: Административна комисия за координация на системите за социална сигурност Решение № H9 от 17 юни 2020 година относно отлагането на срокове, посочени в членове 67 и 70 от Регламент (ЕО) № 987/2009 на Европейския парламент и на Съвета, както и в Решение № S9, вследствие на пандемията от COVID-19 (текст от значение за ЕИП и за Споразумението между ЕО и Швейцария) 2020/C 259/03

7.8.2020   
            
            
               BG
            
            
               Официален вестник на Европейския съюз
            
            
               C 259/9
            
         
      АДМИНИСТРАТИВНА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ
      РЕШЕНИЕ № H9
      от 17 юни 2020 година
      относно отлагането на срокове, посочени в членове 67 и 70 от Регламент (ЕО) № 987/2009 на Европейския парламент и на Съвета, както и в Решение № S9, вследствие на пандемията от COVID-19
      (текст от значение за ЕИП и за Споразумението между ЕО и Швейцария)
      (2020/C 259/03)
      АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
      като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия отговаря за разглеждането на всички административни въпроси и въпроси, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (2),
      като взе предвид член 35 и член 65, параграф 8 от Регламент (ЕО) № 883/2004 и членове 67 и 70 от Регламент (ЕО) № 987/2009,
      като има предвид съдебната практика на Съда на Европейския съюз, съгласно която е възможно да се направи позоваване на непреодолима сила, ако неспазването на правните задължения се дължи на обстоятелства извън контрола на страната, които са необичайни и непредвидими и последиците от които не са могли да бъдат избегнати въпреки положената дължима грижа (вж. решение на Съда от 13 юли 1995 г., C-391/93, Perrotta, EU:C:1995:240),
      като има предвид, че:
      
                  (1)
               
               
                  Държавите членки бяха засегнати по безпрецедентен начин от последиците от кризата, свързана с разпространението на COVID-19. Кризата възпрепятства значително обичайните работни процедури в съответните институции в държавите членки и създава извънредна ситуация, при която не е възможно обичайното функциониране на процедурите за възстановяване на разходи.
               
            
                  (2)
               
               
                  При прилагането на правилата за възстановяване на разходи в членове 67 и 70 от Регламент (ЕО) № 987/2009 трябва да се вземе предвид уникалността на ситуацията.
               
            
                  (3)
               
               
                  С оглед на факта, че държавите членки и техните компетентни институции досега бяха засегнати по различен начин от разпространението на COVID-19 и по-нататъшното развитие на пандемията все още не е предвидимо, ще бъде необходимо положението да се следи непрекъснато. Когато и където е необходимо, настоящото решение следва да бъде съответно изменено и могат да бъдат сключени допълнителни споразумения между държавите членки,
               
            РЕШИ:
      
                  1.
               
               
                  Всички крайни срокове за подаване и уреждане на искания, посочени в членове 67 и 70 от Регламент (ЕО) № 987/2009, както и в Решение № S9, които изтичат между 1 февруари 2020 г. и 31 декември 2020 г. включително, се удължават за период от шест месеца.
               
            
                  2.
               
               
                  Настоящото решение се публикува в Официален вестник на Европейския съюз. То се прилага от 18 юни 2020 г.
               
            
         
            
               Председател на Административната комисия
            
            Blaženka KAMENJAŠEVIĆ
         
      
      
         (1)  ОВ L 166, 30.4.2004 г., стр. 1.
      
         (2)  ОВ L 284, 30.10.2009 г., стр. 1.